After Forever

אפטר פוראבר (באנגלית: After Forever, "אחרי הנצח") הייתה להקת מטאל סימפוני מהולנד. הלהקה הוקמה ב-1995 והתפרקה ב-2009. הלהקה אפיקה, אף היא מהולנד, ממשיכה במידה רבה את סגנונה המוזיקלי. אפטר פוראבר ניגנה מטאל גותי סימפוני המשלב בין זמרת סופרן וגראולינג של דת' מטאל - שיטה המכונה במטאל "שירת היפה והחיה". בהמשך התעדן הסגנונה ונטה לפאואר מטאל סימפוני. בהשפעותיה של הלהקה ניתן למנות מטאל גותי, דום מטאל, בלאק מטאל, מוזיקה קלאסית ואף מלודיות מזרחיות. אפטר פוראבר נוסדה במקור ב-1995 תחת השם Apocalyps וניגנה בעיקר דת' מטאל. עם הצטרפות הזמרת פלור ינסן, סגנונם השתנה לגותיק מטאל/דום מטאל, כדי להדגיש את קולה היפה והצח של ינסן. באותה תקופה ההרכב כלל את פלור ינסן, מארק ינסן, סנדר גומנס, לוק ון גרוון, ג'ק דריזן ויופ בקרס. ב-1999 החלה הלהקה להלחין שירים משלהם והקליטו שני דמואים, Ephemeral ו Wings of Illusion, שלכדו את תשומת לבם של חברת התקליטים Transmission Records שהחתימה אותם על חוזה. אלבום הבכורה שלהם, Prison of Desire ("כלא התשוקה") הוקלט ב-2000, וכלל הופעת אורח של שרון דן אדל. האלבום הצליח מאוד באירופה. בסוף אותה שנה, המתופף אנדרה בורגמן והקלידן לנדו ון גילס הצטרפו ללהקה והחליפו את יופ בקרס וג'ק דריזן שעזבו. ב-2001 הוציאה הלהקה את האלבום Decipher ("פענוח"). באלבום זה מופיע השיר Forlorn Hope ("תקוות שווא") המדבר על האינתיפאדה השנייה וכולל סימפול מנאומו של יצחק רבין. הזמרת פלור ינסן הוזמנה לשיר כזמרת אורחת ב-Ayreon, אחד המיזמים של אריין אנתוני לוקסן. ב-2002 מארק ינסן עזב את הלהקה והקים את להקת המטאל סימפוני אפיקה. הוא הוחלף בבאס מאאס. אפטר פוראבר הוציאה לאור אחרי זה את ה-EP וה-DVD בשם Exordium. ב-2004 הוציאה הלהקה את אלבום הקונספט Invisible Circles ("מעגלים בלתי נראים"). האלבום דורג במקום ה-26 בטבלת 100 הנמכרים ביותר בהולנד, הישג נאה למוזיקת המטאל שאיננה מיינסטרים. בתחילת ספטמבר 2005 הוציאה הלהקה את האלבום Remagine. לנדו ון גילס עזב את הלהקה והוחלף בידי יוסט ון דן ברוק. ב-3 במרץ 2006 עזבה הלהקה את חברת התקליטים Transmission Records מפני שהחברה לא קידמה מספיק את הלהקה. באוקטובר של אותה שנה חתמה הלהקה בחברת Nuclear Blast Records. ב-5 בפברואר 2009 הודיעה הלהקה על פירוקה הרשמי. פלור ינסן (Floor Jansen) - זמרת סופרן (1997–2009) סנדר גומאנס (Sander Gommans) - גיטרה, גראולינג (1995–2009) באס מאאס (Bas Maas) – גיטרה, שירה גברית נקייה (2002–2009) לוק ון גרוון (Luuk van Gerven) - גיטרה בס (1996–2009) אנדרה בורגמן (André Borgman) - תופים (2000–2009) יוסט ון דן ברוק (Joost van den Broek) - קלידים (2004–2009) מארק יאנסן (Mark Jansen) - גראולינג, גיטרה (1995–2002) יופ בקרס (Joep Beckers) - תופים (1995–2000) ג'ק דריזן (Jack Driessen) - קלידים (1995–2000) לאנדו ון גילס (Lando van Gils) - קלידים (2000–2004) Prison of Desire (2000) Decipher (2001) Exordium (EP) (2003) Invisible Circles (2004) Remagine (2005) Mea Culpa - Retrospective (Compilation) (2006) After Forever (2007) Ephemeral (דמו, 1999) Wings of Illusion (דמו, 1999) Follow in the Cry/Silence From Afar (סינגל, 2000) Emphasis (סינגל, 2002) Monolith of Doubt (סינגל, 2002) Exordium (מיני-אלבום, 2003) My Choice/The Evil That Men Do (סינגל, 2003) Digital Deceit (סינגל, 2004) Being Everyone (סינגל, 2005) Two Sides/Boundaries Are Open (סינגל, 2006) Energize Me (סינגל, 2007) After Forever, ברשת החברתית פייסבוק After Forever, באתר ספוטיפיי After Forever, באתר Last.fm (באנגלית) After Forever, באתר AllMusic (באנגלית) After Forever, באתר MusicBrainz (באנגלית) After Forever, להקה באתר Encyclopedia Metallum (באנגלית) After Forever, באתר דיזר After Forever, באתר Discogs (באנגלית) After Forever, באתר Songkick (באנגלית) After Forever, באתר Genius After Forever, באתר SecondHandSongs After Forever, באתר אמזון מיוזיק עמוד הלהקה בפייסבוק האתר הרשמי של אפטר פוראבר (מאורכב, 2009) האתר הרשמי של פלור ינסן וידאוקליפ Energize Me